04/11/2014 | Administración LocalMunicipal
Rianxo
Secretaría
Notificación do Decreto n.º 584/2014 do procedemento ordinario 316/2013

ANUNCIO Recibida neste Concello con data 09/10/2014 (Rex. Entrada n.º 5868), sentenza n.º 458/2014, do día 02/06/2014 correspondente ao procedemento ordinario 316/2013 interposto por D.ª Amelia Agra Fernández, ditándose ao respecto resolución da Alcaldía n.º 584/2014, procédese a notificar a través da publicación do presente anuncio aos interesados no expediente: <<VISTO o expediente de reposición da legalidade urbanística incoado en data 04 de febreiro de 2010, mediante Decreto de Alcaldía n.º 211/2010, respecto das seguintes: OBRAS: varios perpiaños colocados en posición horizontal e vertical sobresaíndo dos vestixios do muro antigo. UBICACIÓN: lugar de Brión, parroquia de Leiro. PROMOTOR: Amelia Agra Fernández. Sendo resolto dito expediente por resolución da Alcaldía n.º 1274/2010, do 26 de agosto, pola que se desestiman as alegacións formuladas pola interesada, se declara ilegalizable a obra en cuestión, e en consecuencia, ordenase a retirada e/ ou demolición das obras non axustadas á licenza concedida pola Xunta de Goberno Local o 26/02/2006, no prazo de 15 días dende a notificación da presente, a custa do/a interesado/a e baixo a dirección técnica precisa. A notificación de dita resolución intentouse o 30/08/2010 (RXS n.º 4892) mediante Correos con acuse de recibo devolto o 31/08/2010, sendo este o último domicilio coñecido, polo que procedeuse a súa notificación vía edictal mediante publicación no BOP n.º 190, do 04/10/2010. A sentenza ditada na vía contenciosa-administrativa (PO n.º 144/2011) estimou o recurso da promotora alegando indefensión por falta de segunda notificación, o que levouse a cabo posteriormente, en execución, vía R. A. n.º 41/2013, que retrotraeu as actuacións para efectuar a dita notificación, o que tivo lugar con éxito en tanto incluso foi obxecto dun novo recurso contencioso-administrativo interposto pola interesada (PO 316/2013) o cal desestimouse totalmente, declarando a R. A. n.º 41/2013 conforme a Dereito, constando no expediente remitido ao xulgado e na propia sentenza a referenza ao contido da R. A. n.º 1274/2010. Cómpre lembrar tamén que o 24/01/2011, ditouse a R. A. n.º 74/2011 polo que se acordaba a execución subsidiaria do ordenado na resolución n.º 1274/2010, retirándose polos operarios municipais os perpiaños e resolvendo o conglomerado afectado da pista, se ben non se levou a cabo ante a interposición do recurso contencioso-administrativo nos procedementos xudiciais indicados. Sendo firme a sentenza ditada no procedemento PO 316/2013, tal e como se comunica no ao concello o 09/10/2014 (RXE n.º 5868), e transcorrido en exceso o prazo habilitado para dar cumprimento a dita resolución polo promotora das obras, mesmo dende que a sentenza en cuestión ditouse (xuño de 2014). Informado no seu día polo arquitecto técnico municipal que as pedras en cuestión (12 perpiaños) non se retiraron, así como sobre o custo estimado para proceder á reposición da legalidade en base ao informe do capataz de obras, e que ascende a 831,84 €. Considerando que ditos perpiaños e buratos invaden a vía publica estando afectado o conglomerado da pista, sendo factible a súa retirada dende esta. En virtude do exposto e de acordo co artigo 209 da Lei 9/2002, do 30 de decembro, de ordenación urbanística e protección do medio rural de Galicia e artigo 98 da Lei 30/92, do 26 de novembro, RESOLVO: Primeiro. –Executar subsidiariamente o próximo 26 de novembro de 2014, ás 09.30 horas, polos operarios municipais –cos medios que precisen– o ordenado na resolución n.º 1274/2010, retirándose os perpiaños e resolvendo o conglomerado afectado da pista Segundo. –O importe dos gastos, danos e prexuízos serán por conta do obrigado e no caso de que no sexan abonados poderán esixirse pola vía de constrinximento. Terceiro. –Notificar a D.ª Cristobal Ignacio De Goyeneche Maqui e aos herdeiros do denunciante co pé de recursos que procedan. Cuarto. –Comunicar aos servicios técnicos municipais, o capataz de obras do Concello e a Policía Local do Concello de Rianxo, para o seu coñecemento e efectos. Quinto. –Respecto do material que se retire (perpiaños), depositaranse nun local do concello, no que a promotora poderá recollelos, previo abono dos gastos derivados desta execución subsidiaria. Transcorrido o prazo de tres meses sen recollelos, poderán ser destruídos ou reempregados por esta entidade. RECURSOS: Contra este acordo, que é definitivo en vía administrativa, pode interpor recurso de reposición con caracter potestativo e previo ao recurso contencioso-administrativo, no prazo de un mes, que comezará a contar dende o seguinte día hábil á recepción da presente notificación, ante o mesmo órgano que ditou a resolución. De non obter resposta no prazo de un mes dende a interposición do recurso de reposición, darase por desestimado e poderá interpor recurso contencioso-administrativa no prazo de dous meses ante o Xulgado ou Sala do Contencioso-Administrativo do Tribunal Superior de Xustiza de Galicia, a contar dende o día hábil seguinte a aquel en que o Concello debeu resolver o recurso de reposición potestativo, na forma e cos requisitos esixidos pola Lei 29/1998, do 13 de xullo, da xurisdicción contencioso-administrativa. Asemade pode interpor directamente recurso contencioso-administrativo, sen necesidade de previo recurso de reposición, no prazo de dous meses dende o día hábil seguinte a recepción desta notificación, ante a órgano xurisdiccional indicado. Todo elo sen prexuízo da interposición de calquera outro recurso que vostede estime convinte. Rianxo a 21 de outubro de 2014. O alcalde Adolfo Muíños Sánchez